Daily Trading Strategy (บ่าย) – บล.ธนชาต
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ธนชาต 
1 ธ.ค. 2558

 
การฟื้นตัวของ SET ยังเป็นไปอย่างจำกัด…แนะนำ “Selective” ต่อไป
ดัชนี SET อยู่ที่ 1,361.80 จุด +2.10 จุด +0.15% ปริมาณซื้อขาย 15,574  ล้านบาท
แนวรับ :  1,354 / 1,350 จุด , แนวต้าน :  1,367 / 1,375 จุด
 
สรุปทิศทางและแนวโน้มตลาด
การฟื้นตัวของ SET จำกัด ยังไม่ผ่าน 1,367 จุด: การ Rebound ของ SET ในช่วงเปิดตลาดยังเป็นไปอย่างจำกัด ไม่สามารถทะลุแนวต้านที่ 1,367 จุด ได้ โดยเรายังมอง SET อยู่ในช่วงการ “พักฐาน” ต่อไปในกรอบ 1,350-1,367 จุด และแนะนำเพียงกลยุทธ์ “Selective” หรือ “เลือกซื้อ” ในช่วงนี้ไปก่อน  โดยมีหุ้นแนะนำ ดังนี้:-
1. กลุ่มธนาคารขนาดใหญ่ Valuation ถูก: KBANK
2. กลุ่มหุ้น Momentum กำไรดี: SAWAD (แนวรับ 45.50) MTSL AOT (กำไรไตรมาส 4/58 3.1 พันล้านบาท +33%จากช่วงเดียวกันของปีก่อน)
3. กลุ่มสื่อสาร ราคาปรับลดลงมากไป: INTUCH (การปรับพอร์ต MSCI กดดันราคา ADVANC วานนี้ ราคาปัจจุบันให้ปันผล 7% ต่อปี
 
ADVANC และ INTUCH ให้ผลตอบแทนจากเงินปันผลสูง 6.5%+: สำหรับนักลงทุนระยะกลาง-ยาว ที่สามารถรับความเสี่ยงจากความผันผวนของราคาหุ้น ADVANC INTUCH ได้  แนะนำ “ซื้อ” ทั้ง ADVANC และ INTUCH จาก
1) ราคาหุ้นปัจจุบันสะท้อนราคาประมูลคลื่น 80,000 ล้านบาท (รวม 1800MHz และ 900MHz ไปแล้ว
2) ราคาหุ้นที่ปรับลดลงมาทำให้เราคาดว่า ADVANC INTUCH จะให้อัตราผลตอบแทนจากเงินปันผลระยะ 1 ปีข้างหน้าที่ 6.5-7.6% ตามลำดับ ซึ่งถือว่าเป็นจุดที่ให้ผลตอบแทนจากเงินปันผลสูงขึ้นตั้งแต่กลางปี 55 เป็นต้นมา
 
หุ้นที่น่าสนใจทางเทคนิค
MCS “ซื้อ” ราคาหุ้นดีดตัวขึ้นผ่านกรอบการพักตัวคู่ขนานขึ้นไป พร้อมปริมาณการซื้อขายสนับสนุนการ Breakout สอดคล้องกับเครื่องมือ DI+ และ MACD พุ่งชี้ขึ้นต่อเนื่องเป็นจังหวะซื้อเก็งกำไร  มีแนวต้านแรกที่ 11.50 บาท และถัดไปที่จุดสูงเดิม 11.80 บาท
SMT “ซื้อ” ราคาหุ้นมีจังหวะฟื้นตัวขึ้นที่ฐานของกรอบแนวโน้มขึ้น ยืนเหนือเส้นค่าเฉลี่ย 1 เดือน พร้อมปริมาณการซื้อขายสูงขึ้น สอดคล้องกับเครื่องมือ MSCD ตัด Signal ขึ้นใกล้เป็นบวก  มีแนวต้านแรกที่ 10.70 บาท  และถัดไปที่ 11.20 บาท
DCORP “ซื้อ” ราคาหุ้นมีจังหวะฟื้นตัวขึ้นด้วยรูปแบบ Double Bottom กลับมายืนเหนือเส้นค่าเฉลี่ย 1 เดือนได้ พร้อมปริมาณการซื้อขายเริ่มกลับมาสูงขึ้น สอดคล้องกับ MACD ชี้ขึ้นมีแนวโน้มเป็นบวก เป็นจังหวะซื้อเก็งกำไรตามการฟื้นตัว โดยมีแนวต้านแรกที่ 10.00 บาท และถัดไปที่แนวเส้นเส้นค่าเฉลี่ย 3 เดือนบริเวณ 10.50 บาท
 